سمند

بندانگشتی|300px|

**سمند** ایته اۊتۊلˇ نام ایرانˇ چاکۊده‌'نˇ جه ایسه. أ اۊتۊل ۱۳۸۰ سالˇ مئن توسط ایران خؤدرؤ صنعتي جرگه تولید ؤ جؤز ایران باخي کشوران-ه ني صادر بۊبؤسته. سمند هسأ چن ته مدلˇ دۊرۊن عرضه به.

سمند فارسي زِوانˇ مئن معني (اسب مایل به زرد) دهه.

سمندˇ ماتۊر ؤ پلت فرم، ایته فرانسوي شرکتˇ طراحي ايسه ؤ اۊنˇ قالبان ایته ژاپني شرکت ؤ اۊنˇ خط تولید طراحي‌ ني ایته کره‌اي شرکت انجام بدا.

سمند قرار بۊ پىکانˇ جایگزین ببه کي اۊنˇ طراحي هزینه وأسي ؤ بۊجؤرتر بؤستن اۊنˇ نهایي قىمت نسبت به پىکان، أ تفاق دنکفته.

## تاریخچه
بعد أن کي اۊتۊل چاکۊني صنعت، کره کشورˇ مئن کي تقریباً همزمات با ایران شرۊع به فعالیت بۊکۊده بۊ رشد بۊکۊده، تقاضا'ن طراحي ؤ چاکۊدن ایته ايراني ؤ ملي اۊتۊل وأسي، مردۊمˇ مئن ويشتر-ه بؤست ؤ اوّل بار رِه ۱۳۷۴ سالˇ مئن أ پۊرۊجه شرۊع بۊبؤسته.

پلت فرمˇ طراحي سختي وأسي، ایران خودرو تصمیم بیگیته کي هۊ پژؤ ۴۰۵ˇ پلت فرم-أ، پژؤ فرانسه جا بیهینِه.
همزمات با أ پۊرۊجه، اینگیلیسˇ "فرست اتؤميتؤ" شرکت، ایته اۊتۊلˇ اولیه نمۊنه-یه پژؤ ۴۰۵ˇ شاسي ؤ قوای محرکه رۊ طراحي بۊکۊده کي قرار بۊ ایته تاىواني شرکتˇ مِئَن چاکۊده بِبِه کي أ اتفاق دنکفته ؤ اۊ تاىواني شرکت ورشکست-أ بؤستِه. هأنه وأسي ایران اۊنˇ طرح فرست اتومیتوˇ شرکتˇ جه بئهه اما چؤن أ شرکت اۊنˇ طراحیه خؤب أنجام نَدَأبۊ ؤ ایران خودرو بفأمسته بۊ کي اۊنˇ اصلاح گۊدن ني أ شرکتˇ کار نیئِه، اۊ طرح-ه باورده ایران ؤ دانشگا'ن امیرکبیر ؤ صنعتی شریفˇ فارغ التحصيلانˇ کۊمکˇ أمرأ، أ ملي اۊتۊلˇ طراحي-ه خارجي مشاورانˇ کۊمکˇ أمرأ شرۊع بۊکۊده.

آخرپسي ۱۳۸۱ سالˇ مئن، سمند توسط ایرانˇ ریئیس جمهۊر کي اۊ زمات سید محمد خاتمي بۊ رۊنمایی بۊبؤسته. سمند ٚ طراحي گۊدن ٚ هزينه جه ۱۲۰ ميليارد تا ۵۰۰ ميليارد تومان اۊ زمات ٚ ره تخمين بزه بۊبؤسته.

## مدلان
### سمند X7
سمند X7 کي هۊ معمۊلي سمند ايسه اۊن ٚ چاکۊدن ۱۳۸۰ ٚ سال ٚ جه شرۊع بۊبؤسته ؤ تا ۱۳۸۸ ادامه بيافته. أ مدل ٚ امکانات EL ٚ جه بۊجؤرتر بۊ ؤ LX ٚ جي بيجيرتر. أ مدل تنئا XU7 ماتۊر ٚ أمرأ عرضه بۊبؤسته.

### سمند EL
سمند EL یا «سمند کار» بعد عرضه بؤستن مدل LX، اول به صۊرت تاکسی ؤ کمتر آپشنان أمرأ چاکۊده بؤستی. اما ۱۳۸۸ سالˇ مئن ایران خودرو به أ فکر دکفت کي اۊن-ه عمۊم مردۊم ره چاکۊنه البته أ طرحˇ جه استقبال نۊبؤسته ؤ آخر پسي سمند SE أ مدلˇ جایگزین بۊبؤسته.

### سمند LX
بندانگشتی|سمند LX
سمند ال‌ایکس ایته ده اۊتۊل سمندˇ خانواده جه ایسه کي معمۊلي سمندˇ ارتقا بيافته مدل ایسه.

أن طراحي ۱۳۸۱ سال ٚ جه شرۊع ؤ ۱۳۸۳ سالˇ مئن تولید ؤ جه سال ۱۳۸۹ سیستم عیب‌یاب خودکار أمرأ به بازار عرضه بۊبؤسته. ایران خودرو مدعي ایسه کي سمند ال‌ایکسˇ فرمان‌پذیري قدرت پۊر عالي ايسه ؤ جه نکات مهم سمند ال ایکسˇ طراحي مِئَن به اۊنˇ ایمني ایشاره کۊنِه. هَسَأ سمند ال ايکس، ef7 ماتۊر أمرأ ني چاکۊده به. جه آپشنان ويشتري کي ال ايکسˇ مدل نسبت به معمۊلي سمند دره شأ به ضد قفلˇ ترمز، کيسه هوا، آلؤمينيۊمي رينگ، دۊ ته برقي صندلي جلؤ، دنده عقبˇ هشداري سنسؤر ؤ عقبي الکتريکي صۊندؤق ايشاره گۊدن کي دندهٔ دستی، ۵دنده گيرباکسˇ أمرأ ني هر دۊ ته مدلˇ مِئن مۊشترک ایسه.

بندانگشتی|300px|نسخهٔ LX

### سمند ساحلی
سمند ساحلی اوّلي ؤ آخري کانسپت ىا مفهۊمي اۊتۊل ایرانˇ اۊتۊل چاکۊني صنعتˇ مئن ايسه کي هئچ مؤقع ني أنبۊ چأکۊني-ه فأنرسه. أ اۊتۊل کۊپه بۊ ؤ اۊنˇ سقف به صۊرت کرۊک چاکۊده بۊبؤسته بۊ.

### سمند سریر
سریر، ایته تشریفاتي اۊتۊل جه ايران خؤدرؤ چاکۊده‌'ن ایسه.

اۊ زماتˇ مئن هئچ تشريفاتي یا لۊکسˇ اۊتۊلي ايران مئن ننأبۊ ؤ هأنه وأسي ايران خؤدرؤ شرکت به فکر چاکۊدن ايته تشریفاتی اۊتۊل با ایجاد تغییر هۊ معمۊلي سمند رۊ دکفت.

سمند سریر جه نظر ظاهري دقیقاً سمند LX مأنه، أ تفاوت أمرأ کي بر أ اۊتۊلˇ طۊل ۳۰ سانتیمتر ایضافه بۊبؤسته کي أ فاصله جۊلؤبي ؤ عقبي درˇ وسط ايجاد بۊبؤسته بۊ ؤ اۊنˇ نتيجه ني أن بۊ کي عقبي سرنشين ره ويشتر فضا ايجاد گۊدي. سمند سريرˇ ماتۊر xu7jp4L4 نام دأره کي پارس elx أمرأ مۊشترک ايسه. هأتؤ ني آلؤمينيۊمي رينگ ؤ پهنˇ تاىر، جه ديگر مشخصات أ اۊتۊل ايسه کي اۊتۊلˇ تعادلˇ حفظ گۊدن وأسي پیچانˇ سر اضافه بۊبؤسته. أ اۊتۊلˇ دۊرۊن جه آبچين چرمˇ طرح أمرأ استفاده بۊبؤسته دره کي اۊنˇ ظاهر-أ خۊجیرتر کۊنه. اۊتۊلˇ عقبي قسمت ؤ هر ته جۊلؤئي صندلي پۊشت مئن، ایته کۊچي نمایشگر LCD نَهَأ کي با استفاده جه سیستم پخش VCD ؤ MP3 مردۊم تانئستيد کي فئلمان مورد نظر اۊتۊل دۊرۊن بیدیند.

هأتؤ ني بر حسب سفارش عقبي صۊندؤق مئن ايتَأ یخچال هم نصب بؤستی. دۊ ته سینی باز شو هم عقبي سرنشینان ره صندلي دۊرۊن نصب کۊدید. دران دستگيرت رنگ به رنگ نقره‌ای تغییر ؤ ایتأ جعبه سی دی عقبي قسمتˇ دورون وجۊد دأشتی. سمند سریرˇ طۊل ۴۷۱ سانتیمتر ؤ اۊنˇ عرض ۱۷۲ سانتیمتر ایسه.
سرير ۱۳۸۷ تا ۱۳۹۱ سال ٚ جه چاکۊده بۊبؤسته ؤ اۊن ٚ ماتۊر زانتيا ؤ پارس ELX أمرأ مشترک بۊ ؤ ۱۸۰۰ سي‌سي حجم ؤ ۱۱۰ اسب بخار قۊدرت دشتي.

### سمند SE
250px|انگشتی|سمند SE
سمند SE، X7 ؤ EL مدلان ٚ جانيشين بۊ ؤ اۊن ٚ امکانات ؤ قيمت LX جه بيجيرتر بۊ. أ اۊتۊل ۱۳۸۷ ٚ سال ٚ مئن رۊنمايی ؤ اۊن ٚ چاکۊدن ۱۳۸۹ سال ٚ جه شرۊع بۊبؤسته ؤ ۱۳۹۷ مئن ني متوقف-أ بؤسته.

### سمند دیزلي
۲۰۰۹ سالˇ مئن، ایران خودرو اعلام بۊکۊده کي ۲۰۱۰ سالˇ دۊرۊن سمند EFD جديدˇ ماتۊر أمرأ چاکۊده به. با این حال با توجه به آزمایشان مؤرد نیاز ماتۊر ره ؤ با توجه به عدم توزیع گازۊئیل با استاندارد یۊرؤ IV ایران دۊرۊن نصب دیزلی ماتۊر سمند رۊ به سال ۲۰۱۱ مؤکۊل بۊبؤسته. ۳۰ نوامبر ۲۰۱۱ دۊرۊن ایران‌خودرو اعلام بۊکۊده کي دیزلی ماتۊر برای نصب أ اۊتۊل رۊ آماده ایسه ؤ تغییرات لازم سیستم ره انجام بیگیفتِه. أ تغییرات عبارت ايسيد جه: تغییر رادیاتور، نصب اینترکولر، شیلنگان هیدرؤلیک، ماتورِ بدنه، گیربکس سیستم اگزوز و محفظه ماتورˇ عایق. أ مدل هئچ وخت چاکۊدن ٚ مرحله-یه فأنرسه.

### سمند پیکا
أ اۊتۊل قرار بۊ بعد سمند دۊوؤمي ملي اۊتۊل ببه. ایران‌ خؤدرؤ خاسي أ محصۊل-ه ۴ تا ۵ میلیۊن تۊمانˇ قىمتي بازه أمرأ، شمسي دهه ۸۰ أوائلˇ مئن روانه بازار بۊکۊنه. تیراژی کي أ اۊتۊل ره در نظر بیگیته بۊبؤسته بۊ ویشتر جه ۲۰۰ هزار دزگا بۊ. قرار بۊ أ اۊتۊل کم درآمدˇ مردۊم ره چاکۊده ببه ؤ قرار بۊ سمند پیکا پلت فرم-أ جه ایته فیاتˇ مدلان اۊسانيد ولي فیات خۊ پلت‌ فرم-أ فأندا.
بعدا ایران‌خودرو مسئۊلان تصمیم بیگیفتد کي پژؤ ۱۰۶ پلت فرمˇ جه استفاده بۊکۊند کي پژؤ ني خۊ پلت‌ فرم فأندا ؤ سمند پیکا به چاکۊدنˇ مرحله فأنرسه.

### سمند پردیس
سمند پردیس قرار بۊ ایته جه سمند ٚ آینده مدلان ببه.
أ محصۊل-ه ايران خؤدرؤ طبقه متوسط به بۊجؤر ٚ ره در نظر بیگیته بۊ. أ اۊتۊل ٚ طراحي پۊشت ٚ جه ويشتر کره‌اي اۊتۊلان مانه. جۊلؤ طراحي ني ايبچه ذره شبیه به فۊلکس واگن ٚ اۊتۊلان ایسه. أ اۊتۊل با أنکي پیشبیني بؤستی بازار ٚ دۊرۊن فرۊش خؤبی بۊکۊنه ؤ اۊتۊلي گالريان ٚ دۊرۊن ني مردۊم اۊن ٚ جه استقبال زیادی بۊکۊدید، اما هئچ وخت چاکۊدن ٚ مرحله-یه فأنرسه ؤ فقط چند ته نمؤنه اۊن ٚ جه چاکۊده بۊبؤسته ؤ ایران خؤدرؤ تحقيقات ٚ مرکز ٚ دۊرۊن بمانسته.

### سمند زۊبین
أ مدل قرار بۊ پیکان جوانان مانِستَن ایته اۊتۊل مخصۊص جوانان ببه. تۊربؤشارژ، قوی ماتۊر ؤ هندلینگ مناسب مواردي بۊ کي أ اۊتۊل ره در نظر بیگیته بۊبؤسته بۊ. البته ایبچه سخت بۊ کي پژو ۴۰۵ˇ پلت فرم رۊ چنین محصۊلي چاکۊده ببه هأنه وأسي به چاکۊدنˇ مرحله فأنرسه ؤ اۊنˇ أصلي مۊشکل ني باخي سمندˇ مدلان مانِستَن پلت فرم بۊ.

زۊبینˇ ظاهر، سمند پردیس-ه مانه ؤ تفاوت زیادي أشنˇ مئن نئنأ، اما جه مقایسه ماتۊران مئن، سمند زۊبين ایته ماتور جه نوع XU9-J4Z، ۱۴۸ اسب بخار قدرت أمرأ ؤ گشتاور ۶۵۰۰ دور در دقیقه ؤ سرعت ۲۱۵ کیلؤمتر در ساعت دره ؤ اۊنˇ ماتۊرˇ حجمم cc 1905 ایسه. أ مدل جه سمند چاکۊدن ٚ مرحله-یه فأنرسه.

### سمند استیشن ؤ وانت
سمند استیشن اۊتۊلي بۊ کي ایران‌خودرو دۊرۊن چاکۊده بۊبؤسته ؤ حتی تا مرز صنعتی‌سازی نیز پیش بۊشؤ، اما اجرا نۊبؤستن پرؤژه پژؤ ۴۰۵ استیشن، ایران‌خودرو مدیران-ه جه أ اۊتۊلˇ چاکۊدن مۊنصرف-أ گۊده. سمند وانت ني محصۊلی بۊ کي ایران خؤدرؤ تحقيقاتˇ مرکزˇ دۊرۊن طراحي بۊبؤسته اما معلۊم نیه کي أ مدل قرار ایسه چاکۊده ببه یا نه.

## عملکرد

* **مصرف سوخت (شهر / ترکیبی / بزرگراه (۹۰ کیلومتر / ساعت) ثابت)**

## کلي مشخصات
جه لحاظ فني، سمند یا هۊ ایکس ۷ کاملاً منطبق بر پژو ۴۰۵ جي ال ایکس ۱٫۸ لیتری ماتۊر أمرأ ایسه. أ ماتۊر جه فرانسه چاکۊده‌'ن ؤ به ظرفیت دقیق ۱۷۶۱ سي سي ايسه کي تانه ۹۵ اسب بخار قدرته در ۶۰۰۰ دور در دقیقه تولید بۊکۊنه. أ ماتۊر تانه سمندˇ جثه کي ۱۰۰ تا ۲۰۰ کیلؤگرم سنگین تر جه ۴۰۵ ایسه در ۱۳٫۹ ثانیه - طبق ادعای سازنده- به سرعت ۱۰۰ کیلومتر بر ساعت فأرئسانه ؤ در نهایت توان فأرسن به سرعت ۱۹۵ کیلؤمتر در ساعت دره.
هأتؤیم ماتۊر دیگری به نام اي اف سون(EF7) أ اۊتۊل رۊ  نصب به. در ادامه مشخصات کلی سمند با أ دۊ ته ماتۊر تانید بیدینید.

## صادرات
**سمند** به أ کشوران صادر به کي تانید اۊشانˇ لیست بیدینید.

**آسیا**
* جمهۊری آذربایجان
* ارمنستان
* افغانستان
* بنگلادش
* تاجیکستان
* سۊریه
* عراق
* ویتنام

**آفریقا**
* الجزایر
* سنگال
* غنا
* مالی
* مصر

**اۊرۊپا**
* بلارۊس
* ترکیه
* رۊسیه
* سۊئیس
* گرجستان

**آمریکای جنوبی**
* ونزؤئلا

## تاتائیان

پرونده:Tehran Snapshot 01040.JPG|بندانگشتی|300px|سمند به عنوان تاکسيانˇ بازرسي اۊتۊل، تئرانˇ مئن
پرونده:Ertgertgertertert46t45trger.jpg|بندانگشتی|300px|سمند ال ایکس
پرونده:Samand LX Kermanshah.jpg|سمند ال ایکس اسپي آريشه أمرأ
پرونده:Samand Two taxi - parked - Nishapur.JPG|سمند تاکسي
پرونده:Samand LX 31 2.jpg|سمند LX داشبؤرد
پرونده:Samand LX 31 3.jpg|سمندˇ فارسي تلمتیکس 
پرونده:Samand LX 31 4.jpg|آىنه'ن ؤ شیشه‌'ن کليدان، تعبیه بوبوسته راننده درˇ سر
پرونده:SAMAND-X7-2006.jpg|سمند، کجيني آريشه أمرأ
پرونده:Samand LX in Vantaa rear.JPG|سمند ال ایکس رۊسیه دۊرۊن
پرونده:Iran Police.JPG|سمند بعنوان خودروی نیروی انتظامی جمهوری اسلامی ایران
پرونده:Samand white rear.jpg|سمند ال ایکسˇ عقبي نما
پرونده:Burned SAMAND.jpg|ایته تصادفي سمند


## سربس

 
جرگه:اۊتۊل